  Майя Бывальцева Удмуртиын Якшур-Бӧдья – Шаркан сюреслэсь Кӧсвай гуртэ кожон дорысен Пушкар гуртозь, озьы ик гурт пушкытӥ ортчись 2,92 иськем люкетсэ тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз . Сюреслэсь инъетсэ кезьыт ресайклинг амалэн юнматозы, собере вылаз асфальт вӧлдозы. Со сюресэз юнгес кароз но кема дырлы чидалоз. Дуръёссэ ӵошкытатозы но векчи изэн юнматозы. Со сяна, кык дугдылонниос лэсьтозы. Та дыре «Удмуртавтодорысь» ӧнерчиос ву кошконэз радъяло но сюреслэсь урдэсъёссэ лэсьто. Вуж асфальтэз утялтӥсь техника 8-тӥ инвожое потоз. Соин валче сюреслэсь ог люкетсэ ворсалозы, водительёсты пуктэм сюрес пусъёсты учкыны но ӝоглыкъя куронъёсты сак чакланы куро. Ужъёсты быдэстыны коньдон «Кышкыттэм но ӟечлыко автомобиль сюресъёс» федерал программа висъяське Ватсалом, «Кышкыттэм но ӟечлыко автомобиль сюресъёс» йӧскалык ӵектос улсын 2019-тӥ арын Удмуртиын 135,1 иськем сюресъёсты тупатъяны малпало. Со сяна, «Гурт интывылъёсты ялан азинтон» программая 70,9 иськем сюресъёсты тупатъялозы. Ветлонтэм сюресъёсты тупатонъя элькун программая туэ кызь сюресъёслэсь 28 люкетсэс лэсьтозы, ваньмыз – 139 иськем. Тодэ вайытом, программая тупатъян нырысетӥ объектъёсты Удмуртиын вуттӥзы ни.  Тегъёс: Авто Удмуртия сюресъёс тупатъянужъёс Якшур-Бӧдья  